**Suomen Paralympiakomitean toimintasuunnitelma 2024**

**Aihe: Pariisi 2024**

Tavoitteet: Tehdään omalta osaltamme valmistautumisprosessista laadukas. Mahdollistetaan joukkueen jäsenille hyvä valmistautuminen kisoihin. Suomalaisurheilijat menestyvät kisoissa kykyjensä edellyttämällä tasolla. Paralympialaiset ja suomalaisurheilijoiden suoritukset näkyvät tiedotusvälineissä ja sosiaalisessa mediassa. Syvennetään kumppanuuksia ja edistetään paraurheilun toimintaedellytyksiä.

Toimenpiteet: Vastataan Suomen paralympiajoukkueen kotimaan valmistautumistyöstä. Viestitään paralympialaisista ja Suomen joukkueen suorituksista. Toteutetaan dignitary- ja vierasohjelma. Toteutetaan Paralympiapäivä ja hyödynnetään paralympialaisten näkyvyys muilla tavoin.

Tulokset: Urheilullinen menestys kisoissa. Joukkueen koko. Joukkueenjäsenten palaute. Paralympialaisten medianäkyvyys. Yhteistyökumppaneiden palaute.

**Aihe: Rekrytointi ja luokittelu**

Tavoitteet: Kilpaurheilijan polulle on houkuttelevaa ja mahdollista tulla lajista riippumatta. Paraurheilijan polun varrella on tarjolla riittävät tukitoimet. Saadaan lajeihin lisää kansallisia luokittelijoita. Toimiva ja IPC-luokittelukoodin mukainen kansallinen luokittelujärjestelmä. Aktiivinen luokittelijaverkosto osana Huippu-urheilun asiantuntijaverkostoa. Toimitaan aktiivisesti kansainvälisen luokitteluverkoston jäsenenä.

Toimenpiteet: Toteutetaan Kehity huippu-urheilijaksi -vaiheen Tulevaisuuden tähdet -ohjelmaa. Tuetaan lajiliittoja uusien urheilijoiden rekrytoimisessa. Tuetaan urheiluakatemioiden valmiuksia kehittää valmennus- ja asiantuntijatukitoimintaa paraurheilijoille. Johdetaan kansallista luokittelutoimintaa ja luokittelijoiden asiantuntijaverkostoa osana huippu-urheilun asiantuntijaverkostoja. Vastataan IPC Classification Coden mukaisesta toiminnasta kansallisella tasolla. Osallistutaan pohjoismaisiin luokittelijaseminaareihin.

Tulokset: Akatemioissa olevien paraurheilijoiden määrä. Päivitetty Kansallinen luokittelukäsikirja.

Asiantuntijaverkoston tapaamisten ja osallistujien määrä. Vuosittainen luokittelijakysely.

Urheilijatapaamisten ja kansainvälisesti luokiteltujen urheilijoiden määrä.

**Aihe: Kilpailut**

Tavoitteet: Tuodaan eri tasoille sopivia kansainvälisiä kilpailuja paralajeihin. Varmistetaan paraboccian Challenger Cup -tapahtuman jatkuvuus. Paran alaisten joukkueiden kansainvälisiin kisoihin valmistautumisprosessit ovat yhdenmukaiset ja sujuvat.

Toimenpiteet: Kartoitetaan mahdollisuuksia tuoda kansainvälisiä turnauksia Suomeen yhdessä tapahtumanjärjestäjäkumppanien kanssa. Järjestetään Pajulahti Games ja paraboccian Challenger Cup yhdessä Pajulahden kanssa. Kilpailutyöryhmä yhtenäistää kisoihin valmistautumisen toimintamalleja.

Tulokset: Suomessa järjestettävät kv. kilpailutapahtumat ja niiden osallistujamäärät. Kv. kisoihin lähtevien urheilijoiden määrä. Kv. kisoihin lähetettävien joukkueiden palautteet prosessin onnistumisesta.

**Aihe: Lajiliitto**

Tavoitteet: Lajien harrastajamäärät kasvavat ja paraurheilijoiden mahdollisuudet tavoitella kansainvälistä menestystä paranevat. Paran huippu-urheilun strategian jalkauttaminen osaksi lajien toimintaa. Kansallisten kilpailujärjestelmien kehittäminen.

Toimenpiteet: Toimitaan kansallisena lajiliittona parajääkiekossa, sokkopingiksessä, paravoimanostossa, maalipallossa, pyörätuolirugbyssa, parabocciassa, sähköpyörätuolisalibandyssa, näkövammaisten ampumaurheilussa ja näkövammaisten shakissa. Vastataan em. lajien sarja- ja maajoukkuetoiminnasta ja seuratoiminnan tukemisesta.

Tulokset: Pelaajalisenssien määrä (SuomiSport). Lajien vuosittaiset arviointikyselyt.

**Aihe: Special Olympics**

Tavoitteet: Special Olympics -toiminnassa olevien urheilijoiden ja muiden toimijoiden määrä kasvaa. Toiminta on laajasti osallistavaa ja monilajista. Valmistautuminen kohti Torinon 2025 talvimaailmankisoja toteutetaan laadukkaasti, suunnitelmallisesti ja urheilijalähtöisesti. Selkiytetään lajiliittojen ja Paralympiakomitean välisiä rooleja.

Toimenpiteet: Vastata Special Olympics Finland -toiminnasta. Special Olympics -kokonaisuuden koordinointi: 1. leiritoiminta läpi urheilijan polun: perhe-, taito-temppu-tasapaino-, laji/monilaji-, Athlete Leader -leirit. 2. kilpailutoiminta: kansalliset ja kansainväliset kilpailut. Käynnistetään Torinon 2025 talvimaailmankisaprojekti yhteistyössä lajiliittojen kanssa. Autetaan lajiliittoja Special Olympics -toiminnan kehittämisessä kansallisella tasolla ja tuetaan lajiliittojen valmiuksia lisätä Special Olympics -toimintaa omassa lajissaan.

Tulokset: SO-toiminnassa olevien urheilijoiden ja muiden toimijoiden määrä (Census). Torinon valmistautumisleirin palautekysely. Lajiliittojen kehittyminen SO-toiminnassa.

**Aihe: Elinsiirtourheilu**

Tavoitteet: Harrastajien ja urheilijoiden määrä kasvaa, painopistelajeina keilailu, yleisurheilu ja petankki. Valmennuksen kehittäminen ja lajijoukkueiden yhtenäistäminen. Kahden eurooppalaisen järjestön erillisten EM-kilpailujen yhdistyminen kansainvälisen vaikuttamisen tuloksena.

Toimenpiteet: Järjestetään 1-2 leiriä EM-kilpailuihin valmistautuville lajeille. Nimetään vähintään 3 valmentajaa kilpailuihin valmisteleville lajileireille ja kisoihin. Vaikutetaan kansainvälisissä elinsiirron saaneiden järjestöissä kilpailujärjestelmien kehittämiseksi.

Tulokset: Lajeilla on nimetyt ja sitoutuneet valmentajat. Harraste- ja lajileirit järjestetään suunnitellusti. EM-kilpailujen urheilijamäärä ja palautekysely. Päätös EM-kilpailujen yhdistämisestä vakituisesti.

**Aihe: Liikkeen lisääminen**

Tavoitteet: Soveltavan liikunnan lisääminen ja edistäminen paikallisesti, alueellisesti ja valtakunnallisesti toimintarajoitteisten henkilöiden liikkumisen mahdollistamiseksi. Aktiivisena toimijana vaikuttaminen erilaisissa verkostoissa (kuntien soveltavan liikunnan -, Olympiakomitean LLE-, luontoliikunnan - ja sote-verkostot.) Olemme asiantunteva ja haluttu yhteistyökumppani kaikille avoimen ja yhdenvertaisen liikkeen lisäämisessä.

Toimenpiteet: Jatketaan Aktiivisuutta läpi arjen ja Parempaan kuntoon -hankkeita ja ollaan kumppanina Yhteiset polut -hankkeessa. Käynnistetään uusi luontoliikunnan hankekokonaisuus. Koordinoidaan soveltavan liikunnan ohjaajien kuntaverkostoa. Järjestetään soveltavan liikunnan ja luontoliikunnan webinaareja, koulutuksia ja tapahtumia yhdessä ja erikseen. Valvotaan toimintarajoitteisten henkilöiden etua valtakunnallisissa liikkumishankkeissa ja -verkostoissa. Tiedotetaan toimenpiteistä monipuolisesti mm. uutiskirjein. Jalkautetaan käytäntöön olemassa olevaa sekä uutta materiaalia.

Tulokset: Hankkeiden ja tapahtumien lukumäärä sekä niiden osallistujamäärät ja palautteet. Verkostojen määrä. Uutiskirjeiden, koulutusten ja materiaalien tilausmäärä. Uusien hankkeiden käynnistyminen.

**Aihe: Jäsentoiminta**

Tavoitteet: Jäsenistöllä on monipuolista toimintaa. Koulutusten avulla tieto paraurheilusta ja Paralympiakomiteasta leviää. Saadaan uusia jäseniä. Kohdennetulla viestinnällä tavoitetaan kulloinkin oikea jäsenryhmä. Auditoidaan yksi uusi Tähtiseura. Verkostoyhteistyö vahvistuu eri toimijoiden kanssa.

Toimenpiteet: Monimuotoista jäsenkenttää (yhdistykset, seurat, lajiliitot) kannustetaan ja tuetaan kehittämään soveltavaa liikuntaa ja paraurheilua heidän toiminnassaan. Järjestetään ajankohtaiskatsauksia jäsenistölle (verkkotreffit) ja annetaan tapahtumakohtaista asiantuntija-apua. Tehdään osio jäsenistölle tuleville nettisivuille ja viestitään koko jäsenkenttä ja eri alueet huomioiden. Tuetaan jäseniä osallistumaan Tähtiseura-ohjelmaan.

Tulokset: Koulutusten, osallistujien, uusien jäsenten, auditoitujen seurojen, asiantuntija-avun ja verkostojen määrät. Palautteet. Uutiskirjeiden avausmäärät.

**Aihe: Paranuoret**

Tavoitteet: Toimintarajoitteiset lapset ja nuoret löytävät polkuja liikunnallisten harrastuksien pariin, osallistuvat liikunta- ja urheilutapahtumiin ja liikunnasta tulee osa heidän aktiivista elämäntapaansa. Liikunta ja urheilu on avoin ja yhdenvertainen toimintaympäristö kaikille iästä, sukupuolesta tai vammasta riippumatta.

Toimenpiteet: Toteutetaan Valtti-ohjelma, järjestetään Para Junior Games ja paraurheilun yläkoululeiritys (osana Pajulahden yläkoululeirityskokonaisuutta) sekä julkaistaan Paranuorten uutiskirjettä. Osallistutaan aktiivisesti verkostoihin ja tapahtumiin, joilla voidaan edistää paranuorten liikkumista ja urheilua. Haetaan tukea toimintarajoitteisten tyttöjen liikettä edistävään hankkeeseen.

Tulokset: Tapahtumien, ohjelmien ja koulutuksien osallistujamäärät ja palautteet. Uutiskirjeen tilausmäärä. Urheilevien nuorten määrä eri lajeissa.

**Aihe: Integraatio ja inkluusio**

Tavoitteet: Suomalaiset lajiliitot ja liikuntajärjestöt ovat huomioineet toiminnassaan paraurheilun ja soveltavan liikunnan tai järjestävät liikuntapalveluja toimintarajoitteisille henkilöille. Inklusiivinen palveluntarjonta ja soveltavaa liikuntaa tai paraurheilua järjestävien seurojen määrät lisääntyvät. Löydä oma seura -palveluun tiedot ilmoittaneiden määrä kasvaa. Lajiliittojen tilanne ja tuen tarve ovat tiedossa. Lajiliittojen ja urheiluseurojen integraation ja inkluusion prosessien kehittäminen pohjautuu tutkittuun tietoon ja systemaattiseen seurantaan. Lajiliittojen huippu-urheilustrategioissa ja urheilijanpoluilla on huomioitu myös paraurheilun erityispiirteet.

Toimenpiteet: Tuetaan urheiluseuroja, lajiliittoja ja muita liikuntajärjestöjä paraurheilun erityiskysymyksissä. Jatketaan Avoimet ovet Vol2 -hanketta 14 alueella pilotoiden seurakäsikirjaa ja toimien yhteistyössä aluejärjestöjen ja lajiliittojen kanssa. Ylläpidetään Löydä oma seura -palvelua. Seurataan liikuntakulttuurin integraation ja inkluusion prosesseja, julkaistaan ja levitetään seurannan tuloksia. Kootaan lajiliittojen paravastaavien verkosto. Pilotoidaan Paran omien vastuulajien arviointikysely kehittämistyökaluksi lajiliitoille. Tiedotetaan erilaisista seuroille ja lajiliitoille suunnatuista rahoitusmahdollisuuksista paraurheilun ja soveltavan liikunnan kehittämiseksi. Vaikutetaan siihen, että lajiliittojen paraurheiluun suuntaama rahoitus kasvaisi.

Tulokset: Liikuttaako2023-raportin julkaisu, Avoimet ovet Vol2 -hankeverkoston tunnusluvut. Lajiliittojen palaute. Löydä oma seura -palvelussa olevien seurojen määrä, muokattu lajin arviointi -työkalu, lajiliiittojen paravastaavaverkoston jäsenten määrä. Lajiliittojen yhteinen lausunto OKM:lle.

**Aihe: Esteettömyys**

Tavoitteet: Paralympiakomitea tunnistetaan luotettavana ja asiantuntevana yhteistyötahona esteettömän liikkumisympäristön osalta. Kaksi uutta esteettömyyshanketta käynnistyy.

Toimenpiteet: Esteettömyyden edunvalvonta. Esteettömyyskartoitusten, -katselmusten, -konsultointien ja -kuvailujen edistäminen. Hankeyhteistyö ja tietopohjan ylläpito ja kehittäminen.

Tulokset: Esteettömyyttä edistävien toimenpiteiden ja toimeksiantojen määrä. Päivitetyt tiedot lajikohtaisten toimintaympäristöjen esteettömyydestä löytyvät kootusti yhdestä paikasta.

**Aihe: Koulutus**

Tavoitteet: Koulutustarjonta paralajien ja soveltavan liikunnan osalta on laadukasta, innostavaa ja helposti saavutettavaa. Toimijat osaavat hyödyntää aktiivisesti Paran tarjoamia oppimisväyliä ja tukia. Yhteistyö sosiaali- ja terveysalan oppilaitosten kanssa syvenee. Tuomari- ja toimitsijakoulutukset kehittyvät ja uusia tuomareita saadaan lajien pariin.

Toimenpiteet: Parakoulutus.fi-oppimisalustojen viimeistely ja markkinointi. Parakouluttajien koulutuspolun loppuunsaattaminen, työpajat, asiantuntijaluennot ja vertaisohjaajien koulutukset. Sherborne-koulutuskokonaisuuden viimeistely ja markkinointi. Syvennetään oppilaitosyhteistyötä Helmi-mallin ja Valtti-ohjelman avulla, osallistutaan vammaisten henkilöiden osallisuutta tutkivaan Best Inclusion -hankkeeseen ja jaetaan Ahos-apurahaa ja -kehittämistukia. Valmentajapäivien ja paravalmentajaseminaarin järjestäminen. Tuomarikurssien järjestäminen (sokkopingis ja boccia).

Tulokset: Koulutuksiin osallistuneiden määrä ja koulutuspalaute. Yhteistyötä toteuttavien oppilaitosten määrä. Maalipallon toimitsija- ja sokkopingiksen tuomarikurssi avoinna Parakoulutus.fi-alustalla. Jaetut Ahos-apurahat ja -kehittämistuet.

**Aihe: Välineet**

Tavoitteet: Apuvälinetoiminnan vuokrausvuorokausien määrä kohoaa takaisin viime vuosikymmenen huippuvuosien tasolle. Saadaan lisättyä tietoutta urheilun apuvälineistä ja niiden hankkimisen mahdollisuuksista. Ollaan luotettava asiantuntija liikunnan apuvälinekentällä käyttäjille, jäsenille, lajiliitoille, sote-alan toimijoille ja muille yhteistyökumppaneille. Kelaussimulaattoripeli valmistuu ja on käytössä loppuvuoden tapahtumissa.

Toimenpiteet: Paralympiakomitean apuvälinetoimintaa jatketaan kuudesta toimintayksiköstä. Uudet sopimukset yksiköiden kanssa solmitaan ja tällä turvataan toiminnan laadukas jatkuminen. Tehdään välinekonsultointeja lajiliitoille, yhdistyksille sekä yksittäisille asiakkaille. Edunvalvontaa jatketaan Välineet.fi -verkoston kokoamisella. Apuvälinetietoutta levitetään Avoimet ovet -kiertueella, joka jatkuu kolmella paikkakunnalla ja kehittämällä uutta kelaussimulaattoripeliä yhdessä Espoon kaupungin kanssa.

Tulokset: Vuokrausvuorokausien määrä. Solmitut uudet sopimukset toimintayksiköiden kanssa. Konsultointien määrät yhdistyksille ja lajiliitoille. Välineellä on väliä -miniseminaarien osallistujamäärät.

**Aihe: Varainhankinta, yritysyhteistyö ja markkinointi**

Tavoitteet: Paralympiakomitea on tunnettu, haluttu ja vastuullinen yhteistyökumppani, jonka kanssa halutaan toteuttaa markkinointikampanjoita. Yhteistyö nykyisten yhteistyökumppaneiden kanssa syvenee. Solmitaan uusia arvopohjaisia yhteistyökumppanuuksia. Paraurheilua tukevien lahjoittajien määrä ja Paralympiarahaston pääoma kasvavat. Oma varainhankinta ylittää vuoden 2022 tason. Tehdään ja tuodaan esille Paralympiakomitean ja kumppaniverkoston vastuullisia tekoja. 10 toteutunutta Para School Day -viikkoa. Syventynyt yhteistyö kuntien kanssa PSD:n osalta.

Toimenpiteet: Säännölliset tapaamiset nykyisten yhteistyökumppanien kanssa. Yritysyhteistyöverkoston tapahtumat neljästi vuodessa (Urheilugaala, Paralympiapäivä ja paralympialaisiin liittyvät sisällöt, Yritys osana Paraperhettä ja Kansainvälinen vammaisten päivä 3.12.). Hyödynnetään viestinnällisesti Suomen Paralympiakomitea 30 vuotta -juhlavuosi. Potentiaalisten uusien yhteistyökumppaneiden kartoittaminen. Hyödynnetään tapahtumia kampanjoiden toteuttamisessa. Rahankeräysluvan ja Paralympiarahaston monipuolinen hyödyntäminen lahjoituksissa ja eri kampanjoiden yhteydessä. Toteutetaan onnistunut Para School Day -vuosi.

Tulokset: Yhteistyökumppanien tyytyväisyys. Yhteistyökumppaneiden määrä. Yhteistyökumppanitapaamisten määrä. Lahjoittajien määrä. Saatujen lahjoitusten kokonaissumma. Varainhankinnan toteuma. Omien ja yhteistyökumppaneiden kanssa toteutettujen kampanjoiden määrä ja tulokset. Toteutettujen Para School Day -viikkojen määrä.

**Aihe: Hallinto ja kansainvälinen yhteistyö**

Tavoitteet: Paralympiakomitea tunnistetaan avoimena ja eettisesti kestävänä työnantajana ja toimijana, jolla on hyvä maine. Paralympiakomitean talous tervehtyy. Uudistetut, saavutettavat verkkosivut ovat valmiit vuoden 2024 lopussa. Tapahtumien osalta käytössä yhdenmukainen järjestelmä, joka mahdollistaa tilastollisen seurannan. Paralympiakomitea toimii aktiivisesti ja vastuullisesti kansainvälisissä järjestöissä ja verkostoissa.

Toimenpiteet: Paralympiakomitea toimii hyvän hallinnon mukaisesti, vastuullisuusohjelmaa sekä antidoping- ja kilpailumanipulaation torjunta -ohjelmaa noudattaen. Paralympiakomitean verkkosivut uudistetaan. Käytetään tapahtumahallinnassa Suomisport-ohjelmaa. Vaikutetaan kansainväliseen päätöksentekoon. Järjestetään urheilijavaliokunnan vaalit ja tehdään esitys IPC:n urheilijavaliokuntaan. Arvioidaan ja päivitetään vastuullisuussuunnitelma sekä yhdenvertaisuus- ja tasa-arvosuunnitelma.

Tulokset: Mainetutkimuksissa Paralympiakomitea tunnistetaan hyvästä hallinnosta ja avoimuudesta. Taloudellinen tulos. Uudet verkkosivut ovat toiminnassa. Paran alaisten tapahtumien määrä Suomisportissa. Paralympiakomitea tunnistetaan vaikuttajana, jonka mielipiteitä kysytään ja kuunnellaan. Urheilijajäsen IPC:n urheilijavaliokunnassa. Antidoping- ja kilpailumanipulaation torjunta -ohjelman koulutuksien osallistujamäärät.